Գործողություններ են արել, որոնք մինչև 2035 թիվը թույլ չեն տալու ունենալու այդ երազանքի Սահմանադրական դատարանը - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր
Գործողություններ են արել, որոնք մինչև 2035 թիվը թույլ չեն տալու ունենալու այդ երազանքի Սահմանադրական դատարանը 11/14/2019 13:22 | ԼՐԱՀՈՍ
Սահմանադրական դատարանի դատավորներին մինչև 2020 թվականի հունվարի 31-ը հրաժարական ներկայացնելու դեպքում՝ իրենց լիազորությունները դադարելուց հետո մինչև Սահմանադրությամբ սահմանված իրենց պաշտոնավարման տարիքի լրանալը կհատկացվի կենսաթոշակ։
ՀՀ վարչապետ Նիկոլ Փաշինյանը նշեց, որ Սահմանադրությամբ ՍԴ դատավորների պաշտոնավարման 12 տարի ժամկետ է սահմանված և նախատեսվում է, որ դատարանի նախագահը պետք է ընտրվի ՍԴ անդամների կողմից՝ վեց տարի ժամկետով, և այս դրույթներն արդեն ուժի մեջ են մտել։
Վարչապետը նկատեց, որ այս դրույթներն ամբողջությամբ ուժի մեջ են մտել, բայց այս սահմանադրական փոփոխություններով նախատեսված դրույթները հնարավոր չի իրականացնել առնվազն մինչև 2035 թվականը. «Փաստորեն, մի կողմից հեղինակներն ասել են, որ երազանքի Սահմանադրական դատարանի մոդելը գտել ենք, բայց մյուս կողմից՝ գործողություններ են արել, որոնք մինչև 2035 թիվը թույլ չեն տալու ունենալու այդ երազանքի Սահմանադրական դատարանը»,-նշեց վարչապետը։
Վարչապետը հավելեց, որ Հայաստանում 10 տարին մեկ Սահմանադրական փոփոխությունների հարց է բարձրացվում, և եթե այդ տրամաբանությամբ գնանք, կարող է երբևէ լինի իրավիճակ, որ դրույթները փոխվեն։
«Այդ տրամաբանությամբ կստացվի, որ Հայաստանում ուժի մեջ սահմանադրական դրույթները չեն կիրառվում և սա իրավակիրառ պրակտիկայի աբսուրդներից մեկն է: Այս օրենքով հնարավորություն ենք տալիս, որ այդ խնդիրը լուծվի»,-հավելեց վարչապետը։